Små (vingspenn 10–16 mm) vårfluer med forholdsvis smale vinger. På farge er de gråbrune til svarte. Hodet mangler punktøyne (ocelli) men har store, ovale, hårbærende vorter i den bakre delen. Maksillarpalpene består av to eller tre ledd hos hannene, fem hos hunnene. For- og mellombeina har gjerne to sporer, bakbeina fire. Larvene bygger spiralsnodde, sneglehus-lignende hus av sandkorn holdt sammen med silke.